Diari Oficial de la Generalitat Valenciana


Sumari del DOGV 9644, del 20-07-2023 (2023/7592)

RESOLUCIÓ de 29 de juny de 2023, de la Conselleria d'Educació, Cultura i Esport, per la qual s'autoritza el centre privat Elite Sport, de València per a impartir els ensenyaments del grau mitjà de tècnic/a esportiu/iva en Futbol i Futbol Sala i els ensenyaments de grau superior de tècnic/a esportiu/iva superior en Futbol i Futbol Sala, en la modalitat semipresencial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7592


Data del document
:   29-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 29 de juny de 2023, de la Conselleria d'Educació, Cultura i Esport, per la qual s'autoritza el centre privat Elite Sport, de València per a impartir els ensenyaments del grau mitjà de tècnic/a esportiu/iva en Futbol i Futbol Sala i els ensenyaments de grau superior de tècnic/a esportiu/iva superior en Futbol i Futbol Sala, en la modalitat semipresencial. [2023/7592]  
Antecedents de fet  
  
Primer. Mitjançant Resolució de 5 d'agost de 2016 es va autoritzar l'obertura i el funcionament del centre d'ensenyaments esportius Elite Sport, codi de centre 26337965, de València, per a la impartició del grau mitjà de tècnic/a esportiu/iva en Futbol i Futbol Sala i del grau superior de tècnic/a esportiu/iva superior en Futbol i Futbol Sala en la modalitat presencial.  
Segon. En data 13 de febrer de 2023, la titularitat del centre va sol·licitar la impartició del grau mitjà de tècnic/a esportiu/iva en Futbol i Futbol Sala i del grau superior de tècnic/a esportiu/iva superior en Futbol i Futbol Sala en la modalitat semipresencial.  
Tercer. En data 26 de maig de 2023, la Inspecció d'Educació de la Direcció Territorial d'aquesta Conselleria a València emet informe favorable respecte de la sol·licitud.  
Quart. En data 1 de juny de 2023, la Direcció General de Formació Professional i Ensenyaments de Règim Especial emet proposta de resolució favorable.  
  
Fonaments de dret  
  
Primer. L'òrgan competent per a dictar aquesta resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, d'aquesta Conselleria, es delega aquesta competència en la Secretaria Autonòmica d'Educació i Formació Professional.  
Segon. L'article 28 del Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial estableix que els centres que impartisquen ensenyaments esportius a distància hauran de comptar amb autorització prèvia per a impartir aqueixos mateixos ensenyaments en règim presencial.  
Atés que, per Resolució de 5 d'agost de 2016, el centre imparteix el grau mitjà de tècnic/a esportiu/iva en Futbol i Futbol Sala i el grau superior de tècnic/a esportiu/iva superior en Futbol i Futbol Sala, en la modalitat presencial, la seua sol·licitud per a impartir aquests mateixos ensenyaments en règim semipresencial compleix amb el requisit establit en l'article 28 del Reial decreto 1363/2007.  
Tercer. Tenint en compte les peculiaritats dels ensenyaments esportius, així com els condicionants d'estacionalitat i temporalitat que influeixen en algunes de les modalitats i especialitats esportives, l'article 15 del Decret 132/2022 estableix una sèrie de mesures de flexibilització. S'entén per flexibilització qualsevol proposta temporal que inicie el període lectiu amb posterioritat a la data estipulada per la norma que fixe el calendari escolar i/o finalitze abans o després de la data estipulada com a final de curs per a aquests ensenyaments per la mateixa norma.  
  
Ateses aquestes consideracions, la modificació de l'autorització de les especialitats sol·licitades per la titularitat del centre tindrà efectes a partir del moment en què es dicte la resolució d'autorització.  
  
Vistos els antecedents de fet i considerats els fonaments de dret, resolc:  
  
Primer  
Autoritzar el centre privat d'ensenyaments esportius Elite Sport, de València, amb codi de centre 25422507, per a impartir en modalitat semipresencial el bloc comú i el bloc complementari dels ensenyaments i unitats descrits següents:  
- Grau mitjà de Tècnic/a Esportiu/iva en Futbol, una unitat del cicle inicial i una unitat del cicle final.  
- Grau mitjà de Tècnic/a Esportiu/iva en Futbol sala, una unitat del cicle inicial i una unitat del cicle final.  
- Grau superior de Tècnic/a Esportiu/iva Superior en Futbol, una unitat.  
- Grau superior de Tècnic/a Esportiu/iva Superior en Futbol Sala, una unitat.  
Amb un màxim de 45 llocs escolars per a cadascuna de les unitats autoritzades.  
  
Segon  
Aquesta resolució tindrà efectes des de la data en què es dicta, de conformitat amb el fonament de dret tercer d'aquesta resolució.  
  
Aquesta autorització donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 29 de juny de 2023.- El secretari autonòmic d'Educació i Formació Professional: Miguel Soler Gracia.